पाएं अपने शहर की ताज़ा ख़बरें और फ्री ई-पेपरडाउनलोड करें
हजारीबाग के विभिन्न गली मोहल्लों में किसी किसी परिसर की दीवार या दीवार से लगे बोर्ड पर इस तरह की सूचना अक्सर देखने की मिलती है, यह जमीन बिक्री का नहीं है, जमीन दलालों से सावधान। गुजरने वालों का ध्यान दिलाने वाले इस तरह के सूचना बोर्ड कई जगहों पर मिल जाएंगे। दरअसल हजारीबाग में हाल के वर्षों में जमीन दलालों व जमीन के जाली कागजात तैयार करने वाले जालसाजों का आतंक इस कदर व्याप्त है कि अपनी संपत्ति बचाने के लिए लोग इस तरह के बोर्ड अपनी जमीन पर लगवाकर रखते हैं ताकि दलाल के झांसे में आकर उस जमीन को खरीदने की इच्छा रखने वाले लोग किसी पचड़े में पड़ने से पहले सावधान हो जाएं।
जमीन दलालों और जालसाजों की सक्रियता के चलते हजारीबाग शहरी क्षेत्र तथा शहर के आसपास के जमीन मालिक अपनी जमीन एवं भू सम्पदा को जालसाजों एवं जमीन दलालों से बचाने को लेकर चिंतित रहते हैं। खासकर ऐसे परिसर जहां जमीन मालिक स्वयं नहीं रहते, दूसरी जगह या दूसरे शहर में रहते हैं। दूसरे शहर में रहने वाले की जमीन हथियाना और उसे बेच देना उनके लिए आसान होता है जबकि हजारीबाग शहर में ही रहने वालों की जमीन अगर कहीं अन्यत्र खाली पड़ी हुई है तो उस जमीन का सौदा तक कर डालने में गुरेज नहीं है। ऐसे में किसी प्रकार इस बात की भनक जमीन मालिक तक पहुंच जाती है तो वे अपनी सम्पति को बचाने के लिए चेतावनी रुप में जमीन पर बोर्ड लगा देते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn